EUROOPAN KOMISSIO Bryssel 14.9.2017 COM(2017) 488 final KOMISSION KERTOMUS EUROOPAN PARLAMENTILLE JA NEUVOSTOLLE ULKOSUHTEISIIN LIITTYVIEN HANKKEIDEN TAKUURAHASTO JA SEN HALLINNOINTI VUONNA 2016 {SWD(2017) 296 final}



Rahastoasetuksen 8 artiklassa säädetään seuraavaa: ”Komissio toimittaa viimeistään seuraavan varainhoitovuoden toukokuun 31 päivänä Euroopan parlamentille, neuvostolle ja tilintarkastustuomioistuimelle vuosikatsauksen rahaston tilanteesta ja hoidosta edellisenä varainhoitovuotena.” Tiedot rahaston tilanteesta ja hoidosta esitetään tässä kertomuksessa ja komission yksiköiden valmisteluasiakirjassa. Tiedot perustuvat EIP:ltä sopimuksen mukaisesti saatuihin tietoihin. 2.Rahaston taloudellinen tilanne ja merkittävät liiketoimet 2.1.Rahaston taloudellinen tilanne 31. joulukuuta 2016 Rahaston varat olivat 31. joulukuuta 2016 yhteensä 2 506 053 053,14 euroa (31. joulukuuta 2015 varat olivat 2 343 091 110,14 euroa) (ks. valmisteluasiakirjan liite: rahaston tilinpäätös, EIP:n mukaan). Rahaston taseen loppusumma kasvoi noin 162,9 miljoonaa euroa vuonna 2016. Tämä johtuu pääasiassa seuraavista seikoista: Lisäykset: ·EU:n talousarviosta maksettiin 240,5 miljoonaa euroa (rahoitettava määrä), jotta rahasto pääsisi 9 prosentin tavoitesummaan. ·Rahoitustoimien taloudellinen tulos oli 29,8 miljoonaa euroa. ·Sijoitussalkun arvo nousi 3,4 miljoonaa euroa, mikä johtui arvon mukautuksesta markkinahintaan. Vähennykset: ·Rahasto kattoi laiminlyödyt maksut, joiden kokonaissumma on 110,8 miljoonaa euroa. 2.2.Rahaston merkittävät liiketoimet vuonna 2016 ·EIP:llä on ollut marraskuusta 2011 lähtien maksamattomia erääntyneitä valtionlainaa koskevia saatavia Syyrialta. Tämän vuoksi EIP on sen ja EU:n välisen takuusopimuksen mukaisesti turvautunut EU:n takuurahastoon 38 kertaa 31. joulukuuta 2016 mennessä. Rahastosta on maksettu kaikkiaan 309,07 miljoonaa euroa (ks. kohta 5). ·Komissio maksoi 29. syyskuuta 2016 EIP:lle takauksen nojalla 4,7 miljoonaa euroa Enfidha Airportin (Tunisia) laiminlyömän lainan maksamiseksi. ·Helmikuussa 2016 talousarviosta siirrettiin rahastoon 257,1 miljoonaa euroa. Tämä summa vastasi talousarviosta vuonna 2016 rahoitettavaa määrää. ·EU:n talousarviosta rahastoon maksettava rahoitusosuus määritettiin helmikuussa 2016 rahastoasetuksen 3 ja 5 artiklan mukaisesti: Rahastoasetuksen 3 artiklassa rahaston tavoitesummaksi vahvistetaan 9 prosenttia kustakin toimesta aiheutuvien pääomasitoumusten kokonaismäärästä, johon lisätään maksamattomat erääntyneet korot. Rahastoasetuksen 5 artiklan mukaan talousarviosta rahastoon vuonna n + 1 siirrettävän määrän perusteena on vuoden n – 1 lopun tavoitesumman ja rahaston varojen nettoarvon välinen erotus, joka lasketaan vuoden n alussa.

Jotta rahaston varat kattaisivat 9 prosenttia voimassa olevien pääomasitoumusten kokonaismäärästä, vuoden 2017 EU:n talousarvioon sisällytettiin 240,5 miljoonan euron määrä rahastoon maksettavaa osuutta varten. Määrä laskettiin 31. joulukuuta 2015 voimassa olevan takauksella katetun lainakannan perusteella. Neuvosto ja Euroopan parlamentti hyväksyivät määrän, ja se kirjattiin rahaston taseeseen omaisuuseriin (saatavaksi) 31. joulukuuta 2016. 2.3.Raportointipäivän jälkeen tehty merkittävä liiketoimi Helmikuussa 2017 EU:n talousarviosta siirrettiin rahastoon edellä mainittu rahoitettava määrä 240,5 miljoonaa euroa. 3.Rahaston konsolidoimaton tilinpäätös Takuurahaston konsolidoimaton tilinpäätös laaditaan, jotta huomioon voidaan ottaa kirjanpitotapahtumat, joita ei ole sisällytetty EIP:n laatimaan rahaston tilinpäätökseen (ks. valmisteluasiakirja). Ne ovat osa EU:n konsolidoitua tilinpäätöstä. 3.1.Konsolidoimaton taloudellinen tilanne 31. joulukuuta 2016 Tase – vastaavaa 31. joulukuuta 2016 31. joulukuuta 2015 PYSYVÄT VASTAAVAT 1 945 964 058 1 614 233 483 Rahoitusvarat 1 945 964 058 1 614 233 483 VAIHTUVAT VASTAAVAT 324 202 070 493 752 100 Rahoitusvarat 122 687 046 387 792 573 Saamiset 4 653 326 22 016 264 Käteisvarat ja muut rahavarat 196 861 698 83 943 262 VASTAAVAT YHTEENSÄ 2 270 166 128 2 107 985 583

Tase – vastattavaa 31. joulukuuta 2016 31. joulukuuta 2015 RAHOITTAJIEN VARAT 1 958 000 325 2 082 760 780 Euroopan komission rahoitusosuus 1 468 631 390 1 211 509 598 Käyvän arvon rahasto 35 493 647 32 123 388 Kertyneet voittovarat 453 875 288 839 127 794 PITKÄAIKAINEN VIERAS PÄÄOMA 259 381 269 – Rahoitusvaraukset 259 381 269 – LYHYTAIKAINEN VIERAS PÄÄOMA 52 784 534 25 224 803 Rahoitusvaraukset 49 674 541 Lyhytaikaiset velat 3 109 993 25 224 803 RAHOITTAJIEN VARAT JA VELAT YHTEENSÄ 2 270 166 128 2 107 985 583 Rahaston konsolidoimattoman taseen (2 270 166 128 euroa) ja EIP:n laatiman rahaston tilinpäätöksen (2 506 053 053 euroa) välinen erotus on 235,8 euroa, ja se johtuu pääasiassa seuraavista sekoista: ·Konsolidoimaton tilinpäätös sisältää kaikki ne määrät, jotka on siirretty EU:lle seurauksena EIP:n takauksen nojalla vaatimista maksusuorituksista, joilla katetaan laiminlyötyjä takaisinmaksueriä (rästejä sekä kertyneitä viivästyskorkoja). Syyrian poliittisen tilanteen johdosta ja Euroopan komission tilinpitäjän päätöksen perusteella nämä määrät on kuitenkin kirjattu kokonaisuudessaan järjestämättömiksi lainoiksi vuoden 2016 tilinpäätöksessä. ·Konsolidoimattoman tilinpäätöksen vaihtuviin vastaaviin (saamiset) sisältyy EIP:n 4,7 miljoonan euron suuruinen takauksen nojalla vaatima maksusuoritus Enfidha Airportin (Tunisia) laiminlyömän lainan maksamiseksi, josta keskustellaan parhaillaan EIP:n kanssa. ·Jäljellä olevien Syyrian lainojen tuleviin maksueriin liittyvät 309,1 miljoonan euron rahoitusvaraukset on otettu huomioon vuoden 2016 konsolidoimattomassa tilinpäätöksessä. ·Konsolidoimattomassa tilinpäätöksessä EIP:n kertyneet 2,1 miljoonan euron takaisinperintämaksut sisältyvät lyhytaikaisiin vieraisiin pääomiin (lyhytaikaiset velat). ·Rahastosta EIP:lle maksetut määrät (ja tapauksen mukaan myöhemmät takaisinperinnät ja kertyneet viivästyskorot) merkitään EIP:n laatimaan tilinpäätökseen nettovarojen (EU:n rahoitusosuus) vähennyksinä (lisäyksinä). Konsolidoimattomassa tilinpäätöksessä EIP:lle takauksen nojalla maksettuja määriä ei vähennetä nettovaroista niiden muuttuessa siirtyneiksi määriksi. Määrät kirjataan joko tuotoiksi (kertyneet viivästyskorot ja sakot, valuuttakurssivoitot) tai kuluiksi (kertyneet EIP-takaisinperintämaksut, arvonalenemiset, valuuttakurssitappiot). Tämä johtaa pysyvään erotukseen EIP:n laatimaan tilipäätökseen merkittyjen nettovarojen (EU-rahoitusosuus ja kertyneet voittovarat) ja konsolidoimattomaan Euroopan komission laatimaan tilinpäätökseen merkittyjen nettovarojen välillä. 3.2.Konsolidoimaton tuloslaskelma Samaan tapaan kuin konsolidoimaton tase, konsolidoimaton tuloslaskelma on laadittu sitä varten, että se sisällytetään EU:n konsolidoituun tilinpäätökseen.

2016 2015 Toiminnan tuotot – 477 789 Toiminnan kulut (310 636 400) (1 591 683) TOIMINNAN TULOS (310 636 400) (1 113 894) Rahoitustuotot 39 947 802 40 109 123 Rahoituskulut (114 563 908) (68 365 473) RAHOITUSTOIMINNAN TULOS (74 616 106) (28 256 350) VARAINHOITOVUODEN TALOUDELLINEN TULOS (385 252 506) (29 370 244) ·Toiminnan kulut muodostuvat lähinnä äskettäin kirjatusta Syyrian lainan tulevien maksuerien rahoitusmääräyksestä johtuvasta realisoitumattomasta tappiosta (309,1 miljoonaa euroa), EIP:n hallintokuluista (0,9 miljoonaa euroa), kertyneistä EIP:n takaisinperintämaksuista (0,5 miljoonaa euroa) sekä säilytysmaksuista (0,2 miljoonaa euroa). ·Rahoitustuotot muodostuvat lähinnä sijoitussalkun korkotuotoista (14,4 miljoonaa euroa), rahoitusvarojen toteutuneista myyntivoitoista (16,8 miljoonaa euroa) ja siirtyneille määrille kertyneistä viivästyskoroista (8,7 miljoonaa euroa). ·Rahoituskulut muodostuvat pääasiassa EU:lle vuonna 2016 siirrettyjen Syyrian lainojen arvonalenemisesta (ks. kohta 5). 4.Rahaston varainhallinta 4.1.Sijoituspolitiikka Rahaston rahoitusomaisuus on sijoitettu sopimuksen, sellaisena kuin se on muutettuna, liitteessä määrättyjen varainhoitoperiaatteiden mukaan. Periaatteiden mukaan 20 prosenttia rahaston varoista on sijoitettava lyhytaikaisiin, enintään vuoden kuluessa erääntyviin sijoituksiin. Näitä sijoituksia ovat vaihtuvakorkoiset arvopaperit erääntymisajasta riippumatta sekä kiinteäkorkoiset arvopaperit, joiden jäljellä oleva erääntymisaika on enintään yksi vuosi, alkuperäisestä erääntymisajasta riippumatta. Jotta säilytetään tasapaino niiden instrumenttien välillä, joilla saadaan tarvittava likviditeetti, vähintään 100 miljoonaa euroa pidetään rahamarkkinasijoituksina, erityisesti pankkitalletuksina. Enintään 80 prosenttia rahaston varoista voidaan sijoittaa joukkovelkakirjasalkkuun, jonka erääntymisaika on enintään 10 vuotta ja kuusi kuukautta maksupäivästä. Kaikkien rahaston sijoitusten keskimääräinen juoksuaika saa olla enintään viisi vuotta. Joukkovelkakirjoihin tehtävissä sijoituksissa on noudatettava tiettyjä erityisvaatimuksia, jotka koskevat muun muassa likviditeettiä, luottoluokkia, vastapuolien kelpoisuutta ja keskittämiseen liittyviä rajoituksia. Riskinhajautuksen varmistamiseksi saman liikkeeseenlaskijan joukkovelkakirjoihin sijoitettava kokonaissumma saa olla enintään 10 prosenttia salkun yhteenlasketusta nimellisarvosta. 4.2.Tulos ja markkinakehitys Makrotaloudelliset olosuhteet ja erittäin elvyttävä rahapolitiikka johtivat vuonna 2016 korkojen laskuun ja usein negatiiviseen korkotasoon. Euroopan kiinteätuottoisten markkinoiden vaihtelut olivat erityisen suuria vuoden 2016 alkupuolella, koska markkinoiden heilahteluihin vaikuttivat Kiinan talouden hidastuminen, eräät Yhdysvaltain talouden elpymiseen liittyvät heikkoudet ja alenevat raaka-aineiden hinnat, jotka lisäsivät huolta taantumasta, sekä muutokset EKP:n laajennetun omaisuuserien osto-ohjelman (EAPP) säännöissä. Valtion joukkovelkakirjojen tuotot supistuivat edelleen syyskuuhun saakka heikon nimelliskasvun ja elvyttävän rahapolitiikan takia. Muita markkinoiden kannalta merkittäviä tapahtumia vuonna 2016 olivat markkinoiden reaktiot sekä Yhdistyneessä kuningaskunnassa 23. kesäkuuta 2016 EU-jäsenyydestä järjestettyyn kansanäänestykseen että marraskuussa 2016 järjestettyihin Yhdysvaltain presidentinvaaleihin. Joukkovelkakirjamarkkinat rauhoittuivat kolmannella vuosineljänneksellä, jolloin merkittävin tapahtuma oli syyskuussa toteutettu Japanin keskuspankin rahapolitiikan muutos (joka ennakoi tuottokattoa Japanin hallituksen joukkovelkakirjoille), joka kiihdytti odotuksia globaalia taloutta tukevasta finanssipolitiikasta. Vuoden 2016 viimeisellä neljänneksellä joukkovelkakirjamarkkinoilla tapahtui käänne kasvaneiden poliittisten riskien vuoksi. Markkinoiden heilahtelut kasvoivat voimakkaasti, ja keskipitkät ja pitkät viitekorot nousivat yleisesti. Keskipitkät ja pitkät viitekorot sekä erityisesti Saksan 10 vuoden joukkovelkakirjojen viitetuotto kääntyi jälleen positiiviseksi. Sen sijaan lyhyet korot pysyivät edelleen vahvasti miinusmerkkisinä. Sen lisäksi, että markkinatoimijoiden keskuudessa esiintyi epävarmuutta suurten keskuspankkien rahapolitiikan virityksestä, keskeinen syy markkinoiden heilahteluihin oli Yhdysvaltain uuden presidentin politiikka. Yhdysvaltain presidentinvaalien tulos käynnisti useiden omaisuuslajien merkittävän uudelleenhinnoittelun, sillä markkinoilla kiinnitettiin erityistä huomiota Donald Trumpin talouspoliittisiin suunnitelmiin, jotka koskivat finanssipoliittisia elvytystoimia, verouudistusta ja sääntelyn purkamista. Presidentinvaalien jälkeen aina vuoden loppuun odotukset kasvun lisääntymisestä ja inflaatiosta näkyivät markkinahinnoissa ja vähensivät potentiaalisia riskejä, joita liittyi vaalivoittajan vaalikampanjan aikana esittämiin, kauppa- ja ulkopolitiikkaa koskeviin teemoihin. Kehittyneillä markkinoilla tapahtui sen vuoksi merkittävä siirtyminen joukkovelkakirjoista osakkeisiin. Rahaston arvopaperisijoitusten tulosta seurattiin markkinahintaan arvostettuna. Salkun tuotto oli 1,5563 prosenttia vuoden 2016 aikana markkinahintaan arvostettuna, joten se ylitti vertailuarvonsa +36,35 peruspisteellä. Rahaston tuloksen vertailuarvoon on yhdistetty pääasiassa iBoxx-indeksejä (esimerkiksi Eurozone Sovereign (EUR) -indeksi ja Collateralized Covered (EUR) -indeksit) sekä lyhytaikaisen luottoriskin osalta Euribid. Rahaston tulosta paransi vuonna 2016 pääasiassa tuottokäyrän lyhyen pään aleneminen (ks. lisätietoja valmisteluasiakirjan kohdasta 1.4.2 ”Tulos”). 5.Rahastolle esitetyt takausvaateet Syyrian tilanteen heikennyttyä ulkoasiainneuvosto, Euroopan parlamentti ja neuvosto tekivät vuonna 2011 päätöksiä, joilla kiellettiin nykyisiin lainasopimuksiin liittyvät EIP:n maksut ja keskeytettiin valtion hankkeisiin Syyriassa liittyvät, EIP:n teknistä apua koskevat sopimukset. Sen jälkeen määrättiin rajoittavia toimia 18 päivänä tammikuuta 2012 annetulla neuvoston asetuksella (EU) N:o 36/2012, sellaisena kuin se on muutettuna. Tämän seurauksena EIP ei ole toukokuun 2011 jälkeen toteuttanut uusia rahoitustoimia, ja kaikki käynnissä olevat maksut ja teknisen avun palvelut Syyrialle ovat olleet toistaiseksi keskeytettyinä marraskuusta 2011.